Singsing blong Deved taem hem i stap long draeples long Juda.+63 O God, yu yu God blong mi, mi mi gohed blong lukaotem yu.+Mi mi* tosta from yu olsem we mi tosta from wota.+Mi mi* wantem yu tumas nao ae blong mi i dak from,Taem mi stap long wan ples we i drae mo graon blong hem i nogud, i no gat wota nating.+2 Taswe, mi mi bin lukluk i kam antap long yu long holi ples blong yu.Mi luk paoa blong yu mo glori blong yu finis.+3 From we fasin blong yu blong lavem man oltaem, i gud moa i winim laef,+Bambae maot blong mi i presem yu.+4 Yes, bambae mi presem yu long ful laef blong mi.Mo long nem blong yu, bambae mi leftemap han blong mi.5 Mi mi* fulap gud long ol haf we i beswan mo i nambawan,*Taswe maot blong mi bambae i presem yu mo lips blong mi i glad tumas.+6 Mi tingbaot yu, taem mi stap long bed blong mi.Mi tingting dip long yu long ol aoa blong waj long naet.+7 From yu nao yu helpa blong mi,+Mo aninit long sado blong wing blong yu, mi glad, mi stap singaot.+8 Mi* fasgud long yu.Raethan blong yu i gohed blong holemtaet mi.+9 Be olgeta we oli stap lukaot rod blong spolem laef blong mi*Bambae oli godaon long graon, long ol ples we i dip olgeta.10 Bambae oli letem olgeta oli go long paoa blong naef blong faet.Bambae oli kam ol kakae blong ol wael dog ya jakol.*11 Be king bambae i glad from samting we God i mekem.Evri man we oli mekem promes long nem blong Hem, bambae oli glad,*From we bambae hem i satem maot blong ol man we oli stap giaman.
tpi_Latn